Apud Ambertam et ibi, facta inquisicione diligenti de statu ecclesie et personarum, de statu tepporalium invenimus quod prior bene administrat et servet jura ecclesie; invenimus eciam per juramentum prioris et testimonium conventus quod temppore quo primo habuit domum, computatis defectibus debitis quater viginti libris V. sol., pro quibus erat obligata domus de Mable, quas postea solvit, debebat domus sexdecies viginti vel circa libras Turonen., modo non debet sex viginti; alia, si qua erant, precipimus corrigi que poterant de facto corrigi. Sunt ibbi decem et novem monachi. 2. Item, apud Villam Novam sunt duo monachi; prior bene aministrat in tempporalibus et spiritualibus, nec debet ultra L. solidos; et correximus ea que erant corrigenda, et est dictus locus bene munitus. 3. Item, apud Pomerium in Foresio sunt undecim monachi; domus debet ducentas et viginti libras vel circa Turon., et quando prior cepit eam, computatis defectibus usque ad fructus novos, bene debebat septigentas libras, ut dixit nobis prior per juramentum suum; et quia monachi illius loci nimis vacabant veneationi, proibuimus eis in virtute obediencie corrigi, et alia que poterant corrigi per priorem: cetera sunt in bono statu. 4. Item, apud Saltum sunt duo monachi com priore; domus nichil debet, exepto debito domi abbatis, ut dixit nobis (prior) per juramentum. 5. Item, apud Poliacum sunt duo monachi com priore; prior non erat presens: dixerunt nobis socii sui quod domus nichil debebat; gentes comitis multas molestias inferunt domui. 6. Item, apud Taluers sunt duo monachi: non aparet ibbi prior; hospitalitas male servatur, ut vulgaliter dicitur, turris est discoperta, muri indigent reparatione; nec invenimus ibi aliquem cui possemus precipere corectionem talium, quia dicebant se non habere potestatem. 7. Item, apud Gravam Longam sunt triginta et [qua]tuor moniales: bene faciunt divinum officium et sunt bone fame; d[ebet domus] qu(a)ter viginti libras V (sol.); [de defect]u vero proprietatis, ecusant se pretestu paupertatis, quia non ad[ministr]antur eis necessar[ia]: dicunt tamen quod prior eis bene administrat secundum reditus ecclesie. [De aliis] vero, de quibus dicebantur inobedientes priori, eis rependimus [......]rant nobis corretionem. Item est ibi defectus dormitorii, refectorii et capi[tuli], ita quod non possunt dormire nec comedere simul, et reditus domus non supficiunt de talia facienda sine auxilio et consilio ordinis. 8. Item, apud Montem Bertoti sunt duo monachi et patitur multas molestias a vicinis injuste: prior tamen, in quantum potest, defendit jura eclesie; de debito nichil pot(u)imus scire, quia prior non erat presens. 9. Item, apud Saules sunt duo monachi cum priore; domus nichil debet; de hospitalitate, que male servabatur, ipsum redarguimus pro posse nostro et promisit nobis emendare. 10. Item, apud Altum Jugum sunt duo monachi et domus est in bono statu. 11. Item, apud Sanctum Romanum sunt duo monachi; ille qui credebatur prior, dicit se non esse priorem: alias domus est in bono statu. 12. Item, apud Bernam non est prior nec monachus, nec hospitalitas servatur; sprebiter qui custodit domum, noluit nos recipere, dicens se non hab[ere] potestatem. 13. Item, apud Vergeyum sunt triginta monachi cum priore; prior bene ad[ministrat]; domus debet CCCC libras et debeb[at .... libra]s q(u)ando cepit eam, [computatis] defectibus usque ad fructus [novos: alias domus est in bono stat]u. 14. Item, apud Floriacum sunt [....... monachi........]. 15. Item, apud Truandum est [...........................] in pessimo statu, nam claust[rum..........................] minantur ruinam. 16. Item, apud Glonez sunt tres monachi sine priore, quorum unus puer est, qui recepit habitum de licencia domi abbatis Yvonis, sicut dicunt. 17. Item, apud Mangobrium sunt sex monachi cum sine priore; debet ducentas libras et sex Turon.; multa dampna passus fuit propter incendium, ita quod oportuit ponere novies viginti libras in edificiis, et recepit domum obligatam in quadriginti libris, computatis defectibus usque ad novos (fructus). 18. Item, apud Luziacum sunt duo monachi et prior; et debet domus quater viginti libras et cepit eam sine debito, set excusat se propter causas; item dixit nobis quod habet de residuo bladi usque ad valorem quinquagita librarum Turon. 19. Item apud Borbonium sunt sex monachi, computato priore; debet domus LX libras Turon.; divinum officium bene faciunt; hospitalitas servatur, nov’ reditus ecclesie. 20. Item, apud Paredum sunt triginta monachi et unus, computato priore; et debet domus trecentas libras Turonen.; monuimus ipsum de diligenciori custodia nemorum; in numero autem monacorum, computatis decano de Bemote et priore Montis Sancti Vincencii et decano. 21. Item, apud Marciniacum sunt XVIItem monachi, computato priore; et debet domus vicecies centum libras Turon.: excusat se propter defectum vini,...... dicit se posuisse usque ad valorem quingentarum librarum, et invenit domum obligatam in mille quadrigentis et sexaginta libris et multos reditus obligatos, tam ad vitam, tam ad tempus: injusimus sibi de revocatione quod faceret posse suo. 22. Item, apud Karolocum sunt triginta et tres monachi, computato priore. 23. Item, apud Kadralas sunt duo monachi: divinum officium celebratur bene, et hospitalitas bene servatur et helemosina; debet domus octo viginti libras Turonen., computatis defectibus usque ad novos (fructus): tamen invenit ecclesiam obligatam, quando acepit eam, in CCC. libris Tu(ron.); alia sunt in bono statu, et amentavit ecclesiam suam in reditidibus centum solid.